b'\n_START_ARTICLE_\nOdon Peterka\n_START_SECTION_\n\xc5\xbdivljenje in delo\n_START_PARAGRAPH_\nRojen je bil 13. marca 1925. Njegov o\xc4\x8de je bil Alojz Peterka (1883-1962), soborec  Rudolfa Maistra. Osnovno \xc5\xa1olo je Odon obiskoval najprej v Dom\xc5\xbealah nato pa \xc5\xa1e v Ljubljani, kjer se je pozneje vpisal na Klasi\xc4\x8dno gimnazijo. Po pri\xc4\x8devanju sestre, Erne, naj bi pri\xc4\x8del pisati \xc5\xbee zelo zgodaj v osnovni \xc5\xa1oli, a se je dela lotil resno \xc5\xa1ele pozneje v gimnaziji.\n_START_SECTION_\nGonars in domobranstvo\n_START_PARAGRAPH_\nOdona so sedemnajstletnega prijeli Italijani v splo\xc5\xa1ni raciji 29. junija 1942 in ga odgnali v koncentracijsko tabori\xc5\xa1\xc4\x8de Gonars. Tam je tudi ostal vse do italijanske kapitulacije. Nato je \xc5\xbeelel nadaljevati \xc5\xa1olanje, a je to opustil sredi decembra 1943 in se skupaj s prijatelji pridru\xc5\xbeil Slovenskemu domobranstvu.\n_START_SECTION_\nSmrt in zapu\xc5\xa1\xc4\x8dina\n_START_PARAGRAPH_\nOdon Peterka je umrl leta 1945, star komaj dvajset let v Ko\xc4\x8devskem Rogu, odvr\xc5\xbeen v eno izmed tamkaj\xc5\xa1nih jam. V pesmi Moj grob je pesnik zapisal o slutnji bli\xc5\xbeajo\xc4\x8de se smrti in verz iz te pesnitve "Nikdar ne boste na\xc5\xa1li moje jame" je tudi predvidel svoj nesre\xc4\x8den konec._NEWLINE_Pesnik je bil, kakor France Balanti\xc4\x8d, pod poznej\xc5\xa1imi oblastmi zamol\xc4\x8dan, \xc4\x8deprav je njegova lirika imela izjemno umetni\xc5\xa1ko vrednost. Znan je po bolj tradicionalnih oblikah (sonetih in \xc5\xa1tirivrsti\xc4\x8dnicah), ki pa nosijo zelo izbran in liri\xc4\x8den jezik. V Buenos Airesu so izseljenci s pomo\xc4\x8djo Uro\xc5\xa1a \xc5\xbditnika, ki je pesmi poslal v Argentino, leta 1977 natisnili sedem Peterkovih pesmi (Adventum, Pomlad, Tiho\xc5\xbeitje, Obeti, Smrti, Moj grob ter Vzdih).\n_START_SECTION_\nSmrt in zapu\xc5\xa1\xc4\x8dina\n_START_PARAGRAPH_\nOdon Peterka je umrl leta 1945, star komaj dvajset let v Ko\xc4\x8devskem Rogu, odvr\xc5\xbeen v eno izmed tamkaj\xc5\xa1nih jam. V pesmi Moj grob je pesnik zapisal o slutnji bli\xc5\xbeajo\xc4\x8de se smrti in verz iz te pesnitve "Nikdar ne boste na\xc5\xa1li moje jame" je tudi predvidel svoj nesre\xc4\x8den konec._NEWLINE_Pesnik je bil, kakor France Balanti\xc4\x8d, pod poznej\xc5\xa1imi oblastmi zamol\xc4\x8dan, \xc4\x8deprav je njegova lirika imela izjemno umetni\xc5\xa1ko vrednost. Znan je po bolj tradicionalnih oblikah (sonetih in \xc5\xa1tirivrsti\xc4\x8dnicah), ki pa nosijo zelo izbran in liri\xc4\x8den jezik. V Buenos Airesu so izseljenci s pomo\xc4\x8djo Uro\xc5\xa1a \xc5\xbditnika, ki je pesmi poslal v Argentino, leta 1977 natisnili sedem Peterkovih pesmi (Adventum, Pomlad, Tiho\xc5\xbeitje, Obeti, Smrti, Moj grob ter Vzdih).'